Съобщение за инвестиционно предложение за изграждане на складово стопанство за съхранение на пътен битум и инсталация за производство на полимермодифициран битум в имот с идентификатор 07603.502.785 по КК и КР на гр. Бяла
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

         Внесеното от възложителя - „ДЖИ ТИ ЕЙ ПЕТРОЛИУМ“ ООД инвестиционно предложение за изграждане на складово стопанство за съхранение на пътен битум и инсталация за производство на полимермодифициран битум в имот с идентификатор 07603.502.785 по КК и КР на гр. Бяла, попада в обхвата на Приложение № 2 към чл. 93, ал. 1, т. 1 и т. 2 на Закона за опазване на околната среда /ЗООС/, т. 6 Инсталации в химическата промишленост (невключени в приложение № 1), буква в) - Съоръжения за съхраняване на нефт, нефтопродукти и химически вещества. В тази връзка и на основание чл. 93, ал. 1, т. 1 на ЗООС, ИП в неговата цялост подлежи на процедура за преценяване на необходимостта от извършване на оценка на въздействието върху околната среда /ОВОС/. Съгласно чл. 82, ал. 3 от Закона, когато за осъществяване на ИП трябва да се развият и други, свързани с основния предмет на оценка, спомагателни или поддържащи дейности, те също се включват в изискващата се оценка, независимо дали самостоятелно попадат в обхвата на приложения № 1 или 2 на Закона. Ако спомагателните или поддържащите дейности самостоятелно като ИП са предмет на ОВОС, всички оценки се съвместяват, като се провежда една обединена процедура.
територия, с начин на трайно ползване - „За друг вид производствен, складов обект“.  

           За целите на реализирането на ИП се предвижда: 

1. Изграждане на девет броя резервоари за съхранение пътен битум, като осем от тях с обем по 80 куб. м. и един с обем 1000 куб. м.;

2. Изграждане на инсталация за производство на полимермодифициран битум, състояща се от три технологични съда с обем по 50 куб. м., снабдени с бъркалки;

3. Ремонт на съществуваща сграда на котелна инсталация и прилежащите помещания;

4. Подмяна на съществуващите два водогрейни котела с два маслогрейни, с мощност по 950 kW всеки;

5. Изграждане на система от технологични тръбопроводи и съоръжения за товарене, разтоварване и подгряване на битума.

Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
Възложителят е уведомен за действията, които трябва да предприеме, с писмо на РИОСВ – Русе с изх. № АО-2317-2/09.05.2024 г. Копие на писмото е изпратено до община Бяла. 
